open-index/open-wikipedia-markdown huggingface dataset:
রিচার্ড এইচ ফ্রেঙ্কিয়েল

**রিচার্ড এইচ ফ্রেঙ্কিয়েল** একজন মার্কিন প্রকৌশলী।

## জীবনী
ফ্রেঙ্কিয়েল ১৯৪৩ সালের ৪ মার্চ নিউ ইয়র্কের ব্রুকলিনে জন্মগ্রহণ করেন। তিনি টাফটস বিশ্ববিদ্যালয় থেকে যন্ত্র প্রকৌশলে ১৯৬৩ সালে ব্যাচেলর্স এবং রুটজার্স বিশ্ববিদ্যালয় থেকে ১৯৬৫ সালে মাস্টার্স ডিগ্রি অর্জন করেন। তিনি ১৯৬৩ সালে বেল ল্যাবসে যোগদান করেন। 

## পুরস্কার ও সম্মাননা
* আইইইই আলেক্সান্ডার গ্রাহাম বেল মেডেল ১৯৮৭
* ন্যাশনাল মেডেল অব টেকনোলজি অ্যান্ড ইনোভেশন ১৯৯৪
* চার্লস স্টার্ক ড্র্যাপার প্রাইজ ২০১৩ 

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:চার্লস স্টার্ক ড্র্যাপার প্রাইজ বিজয়ী
বিষয়শ্রেণী:জীবিত ব্যক্তি
সরকারি আশেকানে আউলিয়া ডিগ্রি কলেজ

**সরকারি আশেকানে আউলিয়া ডিগ্রি কলেজ** চট্টগ্রামের বায়েজিদ বোস্তামী  থানার শহীদ নগরে অবস্থিত। এটি একটি উচ্চ মাধ্যমিক ও স্নাতক শিক্ষাপ্রতিষ্ঠান। কলেজটি ১৯৯০ সালে প্রতিষ্ঠিত হয় এবং ২০১৮ সালে জাতীয়করণ করা হয়। এটি জাতীয় বিশ্ববিদ্যালয়ের অধিভুক্ত।

২৪-এর গণঅভ্যুথানে কলেজটির একাদশ শ্রেণীর শিক্ষার্থী তানভীর বহদ্দারহাট এলাকায় পুলিশের গুলিতে নিহত হন। এটি বর্তমানে সম্পূর্ণ সরকারি অর্থায়নে পরিচালিত হয়। এখানে রয়েছে ইন্টারমিডিয়েট এবং স্নাতক ডিগ্রি। এটি একটি ডিগ্রি কলেজ। 

## আরো দেখুন
* চট্টগ্রামের কলেজসমূহের তালিকা

## তথ্যসূত্র

বিষয়শ্রেণী:১৯৯০-এ বাংলাদেশে প্রতিষ্ঠিত
বিষয়শ্রেণী:১৯৯০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
সাতক্ষীরা সরকারি কলেজ

**সাতক্ষীরা সরকারি কলেজ** বাংলাদেশের দক্ষিণাঞ্চলের খুলনা বিভাগের সাতক্ষীরা জেলা শহরের রাজারবাগান এলাকায় অবস্থিত একটি স্নাতকোত্তর শিক্ষাপ্রতিষ্ঠান। এই কলেজটি বাংলাদেশ জাতীয় বিশ্ববিদ্যালয়ের অধিভুক্ত এবং সাতক্ষীরা জেলার প্রথম উচ্চশিক্ষা প্রতিষ্ঠান।

## প্রতিষ্ঠার পটভূমি
ব্রিটিশ আমলে উচ্চ শিক্ষার জন্য সাতক্ষীরায় কোন কলেজ ছিলনা। উচ্চ শিক্ষার জন্য সাতক্ষীরা এলাকার শিক্ষার্থীরা খুলনা, বাগেরহাট এবং পার্শ্ববর্তী কলকাতায় যেত। সাতক্ষীরা মহকুমা প্রশাসক পি.সি মজুমদার(১৯৩৬-১৯৪০) এর সময়ে সাতক্ষীরা পৌরসভার চেয়ারম্যান লীলাপদ মজুমদার, আব্দুল বারী খান, নিরোধ চ্যাটার্জী, আব্দুর রউফ খান, আব্দুল হাফিজ খান, মীর আহম্মদ আলী সহ সাতক্ষীরা শহরের কতিপয় বিদ্দ্যোৎসাহী ব্যক্তি সাতক্ষীরায় একটি কলেজ স্থাপনের সিদ্ধান্ত নেন এবং ১৯৪৬ সালের ফেব্রুয়ারির ১ম সপ্তাহে সুলতান আহমেদ মহকুমা প্রশাসকের দায়িত্ব নিয়ে সাতক্ষীরা পরিদর্শনে আসেন এবং তাকে কলেজ সম্পর্কে অভিহিত করা হলে তিনি কলেজ স্থাপনের উপর গুরুত্ব দেন। তিনি পূর্বের কমিটিতে এম.এ গফুর, আব্দুল বারী খান এবং অরবিন্দু নাথ মহোদয়বৃন্দকে সদস্য হিসেবে অন্তর্ভুক্ত করেন। কলকাতা বিশ্ববিদ্যালয়ের অধ্যাপক ও কলেজ প্রতিষ্ঠা কমিটির অন্যতম সদস্য হরিচন্দ্র ঘোষের বিশেষ উদ্দ্যোগে ও অক্লান্ত প্রচেষ্টায় ১৯৪৬-৪৭ শিক্ষাবর্ষে কেবল উচ্চ মাধ্যমিক মানবিক ও বাণিজ্য বিভাগ খোলার অনুমোদন লাভ করে। ১৯৫০-৫১ শিক্ষাবর্ষ হতে  উচ্চ মাধ্যমিক বিজ্ঞান ও স্নাতক কলা বিভাগ খোলার অনুমোদন লাভ করে। ১৯৬৫ সালে কলেজে স্নাতক বাণিজ্য বিভাগ খোলার অনুমোদন পেলে ১৯৬৬ সালে ডিগ্রী বাণিজ্য নতুন ভবনে স্থানান্তরিত করা হয়। ১৯৬৯-৭০ শিক্ষাবর্ষে স্নাতক বিজ্ঞান বিভাগ খোলা হলে সেখান থেকে সাতক্ষীরা কলেজ একটি পূর্ণাঙ্গ স্নাতক পর্যায়ের কলেজ হিসেবে আত্মপ্রকাশ করে।
## শিক্ষাব্যবস্থার ক্রম-বিকাশ
সাতক্ষীরা সরকারি কলেজ ১৯৪৬ সালে প্রতিষ্ঠিত এবং পরবর্তী জাতীয়করণ ঘটে ১ মার্চ ১৯৮০। প্রায় ৩০ একর জায়গায় প্রতিষ্ঠিত এই কলেজের বিষয় ভিত্তিক বিভাগ সমূহের প্রবর্তন এর বিবরন শিক্ষাবর্ষ অনুসারে নিন্মরূপ:
***শিক্ষাবর্ষ ১৯৯৪-৯৫**
রাষ্ট্রবিজ্ঞান ও ব্যবস্থাপনা
***শিক্ষাবর্ষ ১৯৯৮-৯৯**
বাংলা, ইসলামের ইতিহাস ও সংস্কৃতি, অর্থনীতি,  দর্শন, হিসাববিজ্ঞান, প্রাণিবিদ্যা
***শিক্ষাবর্ষ ২০০৫-০৬**
ইংরেজি, ইতিহাস, উদ্ভিদবিদ্যা
***শিক্ষাবর্ষ ২০১০-১১**
পদার্থ বিজ্ঞান, রসায়ন, গণিত, ভূগোল
**স্নাতকোত্তর বিষয় সংখ্যা : ০৫ টি**
***শিক্ষাবর্ষ ১৯৯৭-৯৮**
রাষ্ট্রবিঞ্জান ও ব্যবস্থাপনা
***শিক্ষাবর্ষ ২০১০-২০১১**
বাংলা, ইসলামের ইতিহাস ও সংস্কৃতি, হিসাববিজ্ঞান

## বর্তমান সাতক্ষীরা কলেজ
ডান|x230px|খেলার মাঠে ছাত্ররা ক্রিকেট খেলছে
### বিভাগ সমূহ
### আবাসিক হলসমূহ
পুরুষ হলের সংখ্যা : ২টি | আসন (শয্যা) সংখ্যা : ১৮০টি

বর্তমানে একটি মহিলা হোস্টেল নির্মিত হয়েছে যার নামকরণ করা হয়েছে 'বঙ্গমাতা বেগম ফজিলাতুন্নেছা মুজিব ছাত্রী হোস্টেল'
### সংগঠন
#### রাজনৈতিক

* বাংলাদেশ ইসলামী ছাত্রশিবির
* বাংলাদেশ জাতীয়তাবাদী ছাত্রদল

#### সাংস্কৃতিক

#### অন্যান্য
* রোভার স্কাউট
* বিএনসিসি
* রেড ক্রিসেন্ট
* কসাস

#### বিজ্ঞান
* আইটি ক্লাব

## উল্লেখযোগ্য শিক্ষার্থী

আব্দুল খালেক মন্ডল- রাজনীতিবিদ

## তথ্যসূত্র

## বহিঃসংযোগ
সাতক্ষীরা সরকারি কলেজ

## আরও দেখুন

* কালিগঞ্জ সরকারী কলেজ
* নলতা আহছানিয়া মিশন রেসিডেন্সিয়াল কলেজ

বিষয়শ্রেণী:সাতক্ষীরা জেলার মহাবিদ্যালয়
বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৪৬-এ ব্রিটিশ ভারতে প্রতিষ্ঠিত
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:বিএনসিসি-এর সুন্দরবন রেজিমেন্টের ইউনিট
মোটিভ পাওয়ার

***মোটিভ পাওয়ার***&nbsp; হলো রেলওয়ে ভিত্তিক দ্বি-মাসিক ম্যাগাজিন, যা অস্ট্রেলিয়া থেকে প্রকাশিত হয়। ১৯৯৮ সালের ২৩শে আগস্ট প্রথমবারের মত *মোটিভ পাওয়ার* ম্যাগাজিনটি বের হয়।&nbsp;এর প্রধান কার্যালয়* সিডনী *&nbsp;শহরে অবস্থিত।&nbsp;ম্যাগজিনে প্রধানত ডিজেল ইঞ্জিন এবং ট্রেন বিষয়ক নিবন্ধ ও ছবি ছাপানো হয়ে থাকে। এসব নিবন্ধে নতুন সংযুক্ত ট্রেন, নতুন করে রঙ করা হয়েছে এমন ট্রেনের খবর এবং টেকনিক্যাল বিভিন্ন বিষয়ে আলোচনা করা হয়।&nbsp;রেলওয়ে ফটোগ্রাফি নিয়েও ম্যাগাজিনটি নিবন্ধ প্রকাশ করে। কখনো এসব নিবন্ধে রেলওয়ে মডেলিং এর বিজ্ঞাপণও থাকে।

## তথ্যসূত্র

## বহিঃসংযোগ
* http://www.motivepower.net.au/ (official site)

বিষয়শ্রেণী:অস্ট্রেলিয়ার ম্যাগাজিন
বিষয়শ্রেণী:রেলওয়ে ভিত্তিক ম্যাগাজিন
বিষয়শ্রেণী:১৯৯৮-এ প্রতিষ্ঠিত
বিষয়শ্রেণী:১৯৯৮-এ প্রতিষ্ঠিত ম্যাগাজিন
ইফ ম্যাগাজিন

***ইফ ম্যাগাজিন *** (বর্তমানে "Inside Film" নামে পরিচিত) হলো অস্ট্রেলিয়া থেকে প্রকাশিত একটি দ্বি-মাসিক ম্যাগাজিন। ম্যাগাজিনের ভাষা ইংরেজি।  স্টিফেন জেনার এবং ডেভিড বারদা ১৯৯৭ সালে ম্যাগাজিনটি প্রকাশ করেন। তাদের মাধ্যমেই এর উন্নয়ন সাধিত হয়। এটি নিউজিল্যান্ডেও পাওয়া যায়। এই ম্যাগাজিনে ডিজিটাল মিডিয়ার প্রদর্শন, মার্কেটিং, প্রোডাকশন এবং বিভিন্ন খবর নিয়ে নিবন্ধ প্রকাশ করা হয়। বর্তমানে *দ্যা ইন্টারমেডিয়া গ্রুপ* এর মাধ্যমে এটি প্রকাশ করা হচ্ছে। *দ্যা ইন্টারমেডিয়া গ্রুপ*  অস্ট্রেলিয়ার অনেক বাণিজ্যিক প্রকাশনা করে থাকে। পত্রিকার নির্বাহী কমিটিতে সম্পাদক হিসেবে আছেন প্রকাশক *মার্ক কুবান* ও *এমিলি ব্লাখফোর্ড* এবং *Ashwin Ravi*  ম্যাগাজিনের ব্যাবসায়িক উন্নতি নিয়ে কাজ করেন।

## বহিঃসংযোগ
* ''If Magazine'' at The Intermedia Group

বিষয়শ্রেণী:অস্ট্রেলিয়ার ম্যাগাজিন
বিষয়শ্রেণী:দ্বি-মাসিক ম্যাগাজিন
বিষয়শ্রেণী:১৯৯৭-এ প্রতিষ্ঠিত
বিষয়শ্রেণী:১৯৯৭-এ প্রতিষ্ঠিত ম্যাগাজিন
চার্লস ম্যাকিন্টশ

**চার্লস ম্যাকিন্টশ** (ইংরেজি: Charles Macintosh) (এফ আর এস) (২৯ ডিসেম্বর ১৭৬৬ – ২৫ জুলাই ১৮৪৩) একজন স্কটিশ রসায়নবিদ এবং জলনিরোধী / পানিনিরোধী বস্ত্রের উদ্ভাবক। "ম্যাকিন্টশ" (Mackintosh; এই ভিন্ন বানানটিই বর্তমানে প্রচলিত) নামের বর্ষাতিগুলি তাঁর নামেই নামকরণ করা হয়।

## জীবনী
চার্লস ম্যাকিন্টশ স্কটল্যান্ডের গ্লাসগো শহরে জন্মগ্রহণ করেন। তার বাবার নাম জর্জ ম্যাকিন্টশ এবং মায়ের নাম ম্যারি মুর। তিনি শুরুতে অফিসের কেরানি হিসেবে চাকরি করেন। ১৭৯০ সালে তিনি গ্লাসগোর এক ব্যবসায়ী আলেকজান্ডার ফিশারের মেয়ে ম্যারি ফিশারকে বিয়ে করেন। তাদের এক পুত্রসন্তান হয়, যার নাম ছিল জর্জ ম্যাকিন্টশ।

চার্লস ম্যাকিন্টশ তার অবসর সময়ের পুরোটাই বিজ্ঞানের পেছনে, বিশেষ করে রসায়নবিদ্যার পেছনে ব্যয় করেন। বিশ বছর বয়স হবার আগেই তিনি কেরানির চাকরি ছেড়ে দেন এবং রাসায়নিক পদার্থ উত্‌পাদরশিল্পে জড়িয়ে পড়েন। তিনি এই শিল্পে খুবই সফল হন। এসময় তিনি বিভিন্ন রাসায়নিক পদার্থ উত্‌পাদনের বিভিন্ন প্রক্রিয়া উদ্ভাবন করেন। আলকাতরার একটি উপজাত দ্রব্য ন্যাপথা নিয়ে পরীক্ষা-নিরীক্ষা করতে গিয়ে তিনি জলনিরোধী বস্ত্র উদ্ভাবন করতে সক্ষম হন। তার লিখে যাওয়া প্যাটেন্টে তিনি বর্ণনা করেন কীভাবে দুই স্তর বস্ত্রকে প্রাকৃতিক রাবারের মাধ্যমে জোড়া লাগিয়ে এই জলনিরোধী বস্ত্র তৈরি সম্ভব। এক্ষেত্রে ন্যাপথা রাবারকে দ্রবীভূত করতে সাহায্য করে। রসায়নে বিভিন্ন উদ্ভাবন ও আবিষ্কারের জন্য ১৮২৩ সালে চার্লস ম্যাকিন্টশকে যুক্তরাজ্যের রয়াল সোসাইটির ফেলো নির্বাচিত করা হয়।

## আরও দেখুন
* বর্ষাতি

## তথ্যসূত্র


## আরও পড়ুন
* G. Macintosh, *[https://books.google.com/books?id=yd0AAAAAMAAJ&pg=PA152&dq=Charles  +Macintosh&as_brr=1 Biographical Memoir of the Late Charles Macintosh]*, 1847
* R. B. Prosser, ‘Macintosh, Charles (1766–1843)’, rev. Geoffrey V. Morson, Oxford Dictionary of

National Biography, Oxford University Press, 2004   (Subscription or library card required for online edition)

## বহিঃসংযোগ
*

বিষয়শ্রেণী:স্কটীয় উদ্ভাবক
বিষয়শ্রেণী:স্কটীয় রসায়নবিদ
বিষয়শ্রেণী:১৭৬৬-এ জন্ম
বিষয়শ্রেণী:১৮৪৩-এ মৃত্যু
বিষয়শ্রেণী:রয়েল সোসাইটির সভ্য
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
প্রভা খেতান

**প্রভা খেতান** (১ নভেম্বর ১৯৪২ - ২০ সেপ্টেম্বর ২০০৮) ছিলেন একজন ভারতীয় ঔপন্যাসিক, কবি, শিল্পউদ্যোক্তা এবং নারীবাদী। তিনি 'প্রভা খেতান ফাউন্ডেশন' এর প্রতিষ্ঠাতা প্রধান ছিলেন এবং নারীবাদ প্রচারে অনেক কাজ করেছেন। 
## কাজ
১৯৬৬ সালে তিনি 'ফিগারেট' নামের একটি নারীবাদী সংস্থা গড়ে তোলেন। ১৯৭৬ সালে তিনি একটি লেদার রপ্তানীকারক কম্পানী খোলেন। 'কোলকাতা চেম্বার অব কমার্স' এর একমাত্র নারী সভাপতি ছিলেন এই প্রভা।
তিনি 'ট্যালেন্টেড ওম্যান' এবং 'টপ পার্সোনালটি' খেতাব লাভ করেছিলেন তার লেখনীর জন্যে। তিনি ফরাসী নারীবাদী লেখিকা সিমোন দ্য বোভোয়ার এর 'ল্য দ্যজিয়েম সেক্স' ('দ্বিতীয় লিঙ্গ') এর হিন্দি অনুবাদ 'স্ত্রী উপেকশিতা' ('নারী উপেক্ষিতা') লিখেছিলেন। তার আত্মজীবনীমূলক গ্রন্থ হচ্ছে 'আন্নিয়া সে আন্নানিয়া' ('অন্য থেকে অনন্য')। কোলকাতা বিশ্ববিদ্যালয় থেকে দর্শন শাস্ত্রে স্নাতকোত্তর ডিগ্রীধারী প্রভা ফরাসী দার্শনিক জঁ-পল সার্ত্র্‌ এর অস্তিত্ববাদ এর ওপর পিএইচডি করেন।

## তথ্যসূত্র

বিষয়শ্রেণী:নারীবাদ
বিষয়শ্রেণী:নারীবাদী লেখক
বিষয়শ্রেণী:১৯৪২-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:ভারতীয় নারী সক্রিয়কর্মী
কেভিন আরনট

**কেভিন জন আরনট** (; জন্ম: ৮ মার্চ, ১৯৬১) সলিসবারিতে (বর্তমানে - হারারে) জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন।

১৯৮৭ থেকে ১৯৯৩ সময়কালে জিম্বাবুয়ে দলের পক্ষে আন্তর্জাতিক ক্রিকেটে অংশ নিয়েছেন **কেভিন আরনট**। এছাড়াও ঘরোয়া ক্রিকেটে রোডেশিয়া ও ম্যাশোনাল্যান্ড কান্ট্রি ডিস্ট্রিক্টসের প্রতিনিধিত্ব করেছেন।

## খেলোয়াড়ী জীবন
সমগ্র খেলোয়াড়ী জীবনে ৪ টেস্ট ও ১৩টি একদিনের আন্তর্জাতিকে জাতীয় দলের প্রতিনিধিত্ব করেন। ১৯৭৯-৮০ মৌসুম থেকে ১৯৯৪-৯৫ মৌসুম পর্যন্ত প্রথম-শ্রেণীর ক্রিকেটে সম্পৃক্ত থাকেন। ১৭ অক্টোবর, ১৯৮৭ তারিখে ভারত দলের বিপক্ষে মুম্বইয়ে ওডিআই অভিষেক ঘটেছিল। ১৯৮৭ ও ১৯৯২ সালের ক্রিকেট বিশ্বকাপে অংশ নিয়েছিলেন। ১৯৯২ সালের ক্রিকেট বিশ্বকাপে পাকিস্তানের বিপক্ষে করেন ৬১ বলে মাত্র ৭ রান।

## টেস্ট ক্রিকেট
টেস্ট ক্রিকেটে মর্যাদা পাবার পর গ্রান্ট ফ্লাওয়ারকে সাথে নিয়ে ব্যাটিং উদ্বোধনে নামেন ও প্রথম জিম্বাবুইয়ান হিসেবে প্রথম বল মোকাবেলা করার গৌরব অর্জন করেন। মধ্যাহ্ন বিরতি পর্যন্ত শতরানের জুটি গড়ার পর আরনট আউট হন। ১৮ অক্টোবর, ১৯৯২ তারিখে ভারতের বিপক্ষে হারারেতে জন ট্রাইকোস বাদে অন্যান্যদের সাথে তারও টেস্ট অভিষেক ঘটে। প্রথম ইনিংসে ১৭৬ বল মোকাবেলা করে মূল্যবান ৪০ রান তুলে উইকেটের প্রতি তার ভালোবাসার কথা জানান দেন। ডেভিড হটনের পর দ্বিতীয় জিম্বাবুয়ীয় ব্যাটসম্যান হিসেবে টেস্ট সেঞ্চুরি হাঁকান তিনি। ১৯৯২-৯৩ মৌসুমে সফরকারী নিউজিল্যান্ডের বিপক্ষে বুলাওয়ে টেস্টে তিনি অপরাজিত ১০১* রান তোলেন। কিন্তু ব্যবসায়িক দায়বদ্ধতার কারণে তুলনামূলকভাবে অনেক পূর্বেই ক্রীড়াঙ্গন থেকে বিদায় নেন।

## ব্যক্তিগত জীবন
তার পিতা ডন ডিবি আরনট ১৯৫০-এর দশকে রোডেশিয়ার পক্ষে প্রথম-শ্রেণীর ক্রিকেটে অংশ নিয়েছেন। প্রিন্স এডওয়ার্ড স্কুলে অধ্যয়ন করেন ও গ্রেইম হিক তার অনুগামী হন। বিদ্যালয় জীবন শেষে কেপ টাউন বিশ্ববিদ্যালয়ে পড়াশোনা করেন।

## তথ্যসূত্র

## আরও দেখুন
* পিটার রসন
* অ্যালিস্টেয়ার ক্যাম্পবেল
* জিম্বাবুয়ের টেস্ট ক্রিকেটারদের তালিকা
* জিম্বাবুয়ের টেস্ট ক্রিকেটারদের শতরানের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
*
*

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:হারারে থেকে আগত ক্রিকেটার
বিষয়শ্রেণী:জিম্বাবুয়ের শ্বেতাঙ্গ ব্যক্তি
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
নারায়ন সেন

থাম্ব|নারায়ন সেন
**নারায়ন সেন** (১৯১২―৮.০৯.১৯৫৬) একজন বাঙালী সশস্ত্র বিপ্লববাদী। তার জন্ম ব্রিটিশ ভারতের বর্তমানের বাংলাদেশের বগুড়া জেলায়। তার পিতার নাম সুরেশচরন সেন।

## শিক্ষা
ম্যাট্রিক পাশ করে চট্টগ্রামে মাতুলগৃহে আসেন। সেসময় চট্টগ্রামে মাস্টারদা সূর্যসেনের নেতৃত্বে বিপ্লবী আন্দোলনের ঢেউ তাকে নাড়া দেয়। চট্টগ্রাম কলেজে দ্বিতীয় বার্ষিক শ্রেনীতে পড়ার সময়ে বিপ্লবী দলে যোগদান।

## চট্টগ্রাম যুববিদ্রোহে
১৮ এপ্রিল ১৯৩০ ঐতিহাসিক অস্ত্রাগার লুন্ঠনে যোগ দেন এবং তারপর অন্যান্য বন্ধুদের সাথে পাহাড় জংগলে প্রায় অনাহারে, অনিদ্রায় আত্মগোপন করে ছিলেন চারদিন। ২২ শে এপ্রিল জালালাবাদ পাহাড়ের যুদ্ধে অংশগ্রহণ করেন এবং পরে মাস্টারদার নির্দেশে বাংলাদেশ ত্যাগ করে পলায়ন করেন। আত্মগোপনের পর্যায়ে ঢাকা, মুজফফরপুর, বেনারস বিভিন্ন অঞ্চলে দীর্ঘদিন লুকিয়ে থেকেছেন। পুলিশ সেই আমলে তার নামে ৫০০ টাকা পুরস্কার ঘোষণা করলেও কখোনো ধরতে পারেনি।

## কলকাতা প্রত্যাবর্তন
দীর্ঘ আঠারো বছর বিভিন্ন বেশে, বিভিন্ন নামে আত্মগোপন করা নারায়ন সেন কলকাতায় ফিরে 'অনাথ রায়' নামে প্রকাশ্যেই বসবাস করেছেন। তার আসল নাম কেউ জানতে পারেনি। এই পলাতক বিপ্লবী ১২ জানুয়ারি ১৯৪৮ সালে মাস্টারদার মৃত্যুবার্ষিকীতে স্বনামে আত্মপ্রকাশ করেন।

## মৃত্যু
৮ সেপ্টেম্বর, ১৯৫৬ সালে মারা যান বিপ্লবী নারায়ন সেন।

## তথ্যসূত্র

বিষয়শ্রেণী:১৯১২-এ জন্ম
বিষয়শ্রেণী:১৯৫৬-এ জন্ম
বিষয়শ্রেণী:বাংলাদেশী বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:১৯৫৬-এ মৃত্যু
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বাদশাহ ফাহাদ ইসলামী সাংস্কৃতিক কেন্দ্র

থাম্ব|240x240পিক্সেল|বাদশাহ ফাহাদ ইসলামী সাংস্কৃতিক কেন্দ্র
**খাদেমুল হারামাইন বাদশাহ ফাহাদ ইসলামী সাংস্কৃতিক কেন্দ্র** ( বা **CCIAR**) আর্জেন্টিনার ব্যুয়েন্স আয়ার্সে অবস্থিত একটি মসজিদ এবং ইসলামি সংস্কৃতি চর্চা কেন্দ্র। 

এটি সমগ্র লাতিন আমেরিকার সবচেয়ে বড় মসজিদ। ১৯৯৫ সালে সৌদি আরবে রাষ্ট্রীয় সফরে গিয়ে রাষ্ট্রপতি কার্লস মেনেম ব্যুয়েন্স আয়ার্সে ৩৪০০০ বর্গমিটার এলাকা মসজিদ নির্মাণের জন্য বরাদ্দ দেন।

ইসলামী কেন্দ্রের নকশা তৈরি করেন সৌদি স্থপতী জুহাইর ফায়েজ। এখানে মূল নামায ঘরে ২০০০ পুরুষ এবং ৪০০ মহিলা নামায আদায় করতে পারেন। এখানে একটি প্রাথমিক এবং একটি মাধ্যমিক বিদ্যালয় আছে। এসব বিদ্যালয়ে সাধারণ শিক্ষার পাশাপাশি ধর্মীয় শিক্ষাও দেওয়া হয়। ৫০ জন ছাত্র থাকার মত একটি শয়নকক্ষ আছে। 

## আরও দেখুন
* List of mosques
* List of mosques in the Americas
* Islam in Argentina

## তথ্যসূত্র

## বহিঃসংযোগ
* ওয়েবসাইট 
* ওয়েবসাইট 

বিষয়শ্রেণী:আর্জেন্টিনার মসজিদ
বিষয়শ্রেণী:২০০০-এ প্রতিষ্ঠিত
বিষয়শ্রেণী: আমেরিকার মসজিদ
বিষয়শ্রেণী:বুয়েনস আইরেসের ভবন ও স্থাপনা
বিষয়শ্রেণী:২১শ শতাব্দীর দক্ষিণ আমেরিকার মসজিদ
ভিয়েনা ইসলামি কেন্দ্র

**ভিয়েনা ইসলামী কেন্দ্র** () অস্ট্রিয়ার সবচেয়ে বড় মসজিদ, যা ভিয়েনার ২১তম জেলা *ফ্লোরিডসডরফ*-এ অবস্থিত।

## ইতিহাস
১৯৬৯ সালে ভিয়েনার মুসলিম সম্প্রদায় ৮৩০০ বর্গমিটারের একটি জমি ক্রয় করে। তাদের ইচ্ছা ছিলো সেখানে একটি মসজিদ নির্মাণ করা। কিন্তু অর্থনৈতিক সমস্যার কারণে তারা নির্মাণকাজ শুরু করতে পারছিলো না। পরবর্তিতে সৌদি বাদশাহ ফয়সাল বিন আব্দুল আজিজ আল সৌদ ১৯৭৫ সালে মসজিদ নির্মাণের জন্য অনুদান প্রদান করেন।

নির্মাণের জন্য রিচার্ড লুগনার কে নির্বাচিত করা হয়। তিনি ১৯৭৭ সালের ১ জুলাই নির্মাণ কাজ শুরু করেন। ১৯৭৯ সালের ২০ নভেম্বর কাজ শেষ হয়। অস্ট্রিয়ার তৎকালীন রাষ্ট্রপতি মসজিদের শুভ উদ্ভোধন ঘোষণা করেন। সেই অনুষ্ঠান স্থানীয় মিডিয়ায় ফলাও করে প্রচার করা হয়। 

## মসজিদ
ভিয়েনা ইসলামী কেন্দ্রের মিনার  উঁচু। এর গম্বুজ  উঁচু এবং এর ব্যাস ।

## গ্যালারী

 Bruckhaufen (Wien) - Moschee (2).JPG|
 Wien DSC 7593 (2548455100).jpg|
 Bruckhaufen (Wien) - Moschee, Hauptportal.JPG|
 Islamisches Zentrum Wien - Großer Gebetsraum der Moschee.jpg|


## আরো দেখুন

## তথ্যসূত্র

## বহিঃসংযোগ
* ওয়েবসাইট  

বিষয়শ্রেণী:অস্ট্রিয়ার মসজিদ
বিষয়শ্রেণী:ইউরোপের মসজিদ
বিষয়শ্রেণী:১৯৭৭-এ প্রতিষ্ঠিত
বিষয়শ্রেণী:গম্বুজসহ মসজিদ
বিষয়শ্রেণী:১৯৭৯-এ সম্পন্ন মসজিদ
শেখ ইব্রাহীম আল ইব্রাহীম মসজিদ

**ইব্রাহীম ইবনে আব্দুল আজিজ আল ইব্রাহীম মসজিদ**&nbsp;ভেনেজুয়েলার একটি &nbsp;দৃষ্টিনন্দন মুসলিম স্থাপনা। মসজিদটি কারাকাসের এল রেক্রিও জেলায় অবস্থিত যা লাতিন আমেরিকার দ্বিতীয় বৃহত্তম মসজিদ। প্রথম স্থানে আছে ব্যুয়েন্স আয়ার্সে অবস্থিত বাদশাহ ফাহাদ ইসলামিক কালচারার সেন্টার।
## বর্ণনা
বাম|থাম্ব|278x278পিক্সেল|শেখ ইব্রাহীম আল ইব্রাহীম মসজিদ
১৯৮৯ সালে শেখ ইব্রাহীম ইবনে আব্দুল আজিজ আল ইব্রাহীম এই মসজিদ নির্মাণের কাজ শুরু করেন। মসজিদের নকশা তৈরী করেন বিখ্যাত স্থপতী জুহাইর ফায়েজ। তার নকশা অনুযায়ী মসজিদের মিনার ১১৩ মিটার উঁচু এবং গম্বুজ ২৩ মিটার উঁচু। মোট এলাকার পরিমাণ ৫০০০ বর্গফুট। ১৯৯৩ সালে কর্তৃপক্ষ মসজিদ নির্মাণের কাজ সমাপ্ত ঘোষণা করে। এখানে এক সাথে ৩৫০০ জন মানুষ নামায আদায় করতে পারেন। মসজিদের মিনারটি লাতিন আমেরিকার অন্যতম উঁচু মিনার হিসেবে স্বীকৃত।&nbsp;

৪ বছরের মসজিদ নির্মাণ প্রজেক্ট শেষে মার্চ ১৯৯৩ সালে কারাকাস ইসলামিক সেন্টারের উদ্ভোধনী ভাষণে ভেনেজুয়েলার ইসলামিক সেন্টারের প্রেসিডেন্ট হাসান মাজজুব,* "এটা একটা স্বপ্নের মত, যা সত্য হয়ে আমাদের কাছে এসেছে।"*&nbsp;

হাসান মাজজুব, যিনি ১৯৬৮ সালে লেবানন থেকে ভেনেজুয়েলায় আসেন, পেশায় একজন দোকানদার। তিনি বিশ্বাস করতেন যে ভেনেজুয়েলার মুসলিমদের সংখ্যা খুব তাড়াতাড়ি আর্জেন্টিনা, ব্রাজিল এবং যুক্তরাষ্ট্রে মুসলিদের চেয়ে সংখ্যায় বেশি হয়ে যাবে।&nbsp;
## তথ্যসূত্র

## বহিঃসংযোগ
* Caracas Getting Continent-এর বৃহৎ মসজিদ 

বিষয়শ্রেণী:ভেনেজুয়েলার মসজিদ
বিষয়শ্রেণী:১৯৯৩-এ প্রতিষ্ঠিত
বিষয়শ্রেণী:আমেরিকার মসজিদ
বিষয়শ্রেণী:ইসলামি স্থাপত্য
বিষয়শ্রেণী:ইসলামি ভবন
বিষয়শ্রেণী:১৯৯৩-এ সম্পন্ন মসজিদ
মাসুদ (দ্ব্যর্থতা নিরসন)

**ব্যক্তি**
* আলাউদ্দিন মাসুদ - দিল্লির মামলুক সালতানাতের সপ্তম সুলতান।
* তারেক মাসুদ - বাংলাদেশী স্বাধীন চলচ্চিত্র পরিচালক, প্রযোজক, চিত্রনাট্যকার
* খালেদ মাসুদ পাইলট - বাংলাদেশের ক্রিকেট ইতিহাসের সবচেয়ে সফলতম উইকেটরক্ষক।
* ক্যাথরিন মাসুদ - চলচ্চিত্র নির্মাতা।
* মাসুদ করিম - খ্যাতিমান বাংলাদেশী গীতিকার।
* হাসান মাসুদ - বাংলাদেশী অভিনেতা, পরিচালক এবং গায়ক।
* মাসুদ পথিক - বাংলাদেশের একজন চলচ্চিত্র পরিচালক, গীতিকার এবং কবি ।
* ঘাসান মাসুদ - সিরীয় পরিচালক এবং অভিনেতা।

**চরিত্র**
* মাসুদ রানা - বাংলাদেশের জনপ্রিয় কথাসাহিত্যিক কাজী আনোয়ার হোসেনের সৃষ্ট একটি কাহিনী-চরিত্র

**চলচ্চিত্র**
* মাসুদ রানা (চলচ্চিত্র) - ১৯৭৪ সালে মুক্তিপ্রাপ্ত একটি বাংলাদেশী চলচ্চিত্র।

**বই**
* মাসুদ রানা সিরিজের বইয়ের তালিকা - মাসুদ রানা সেবা প্রকাশনী কর্তৃক মাসুদ রানা সিরিজ।
পোস্টগ্রেএসকিউএল

**পোস্টগ্রেসকিউএল** (ইংরেজি: PostgreSQL কিংবা সংক্ষেপে Postgres, IPA: / ˈpoʊstɡrɛs ːkjuː ˈɛl /, বাংলায় উচ্চারণ: *পোস্ট · গ্রেস · কিউ · এল*),  যা পোস্টগ্রেস নামেও পরিচিত, একটি বিনামূল্য এবং উন্মুক্ত উৎসের সাম্পর্কিক উপাত্তভান্ডার ব্যবস্থাপনা সিস্টেম (relational database management system) যার সম্প্রসারণক্ষমতা এবং এসকিউএল এর সাথে সামঞ্জস্যপূর্ণতা বিশেষ বৈশিষ্ট্য।

প্রতি লেনদেনের এককত্ব (Atomicity), ধারাবাহিকতা, বিচ্ছিন্নতা, স্থায়িত্বের (ACID) বৈশিষ্ট্য, স্বয়ংক্রিয় হালনাগাদসক্ষম উপাত্ত প্রদর্শন, বস্তুগত প্রদর্শন (Materialized view), ট্রিগার, বহিরাগত চাবি (Foreign key), সঞ্চিত কার্যপ্রণালী (Stored procedure) পোস্টগ্রেসকিউএল-এর মূল বৈশিষ্ট্য। এটি একযোগে বিপুল সংখ্যক ব্যবহারকারীর একক মেশিন হতে উপাত্তের গুদামঘরে (Data warehouse), কিংবা ওয়েব সার্ভিসে তৈরি বিপুল কর্মভার সামাল দেয়ার জন্য তৈরি। এটি ম্যাক ওএস-এর ডিফল্ট সার্ভার, এবং লিনাক্স, ফ্রিবিএসডি, ওপেন বিএসডি ও উইন্ডোজেও উপলভ্য।

## ইতিহাস
শুরুতে এর নাম ছিলো পোস্টগ্রেস (POSTGRES), যা ক্যালিফোর্নিয়া বিশ্ববিদ্যালয়, বার্কলি বিকশিত হওয়া ইনগ্রেস (Ingres) তথ্যভান্ডার ব্যবস্থাপনা সিস্টেমের উত্তরসুরি। ১৯৯৬ সালে এসকিউএল এর সাথে সামঞ্জস্যপূর্ণতা নজরে আনতে এটিকে পোস্টগ্রেসকিউএল নামকরণ করা হয়। ২০০৭ সালে বিকাশকারী দল পোস্টগ্রেসকিউএল মূল নাম এবং পোস্টগ্রেস বিকল্প নাম হিসাবে রাখার সিদ্ধান্ত নেয়।

## সমর্থিত প্লাটফর্ম
পোস্টগ্রেসকিউএল এই অপারেটিং সিস্টেমগুলোতে উপলভ্য: লিনাক্স (সমস্ত সাম্প্রতিক ডিস্ট্রিবিউশন), ম্যাক ওএস (ওএস এক্স)-এ  ১০.৬ এবং নতুনতর সংস্করণগুলোর জন্য ৬৪-বিট সংস্থাপক (Installer) উপলব্ধ, উইন্ডোজ (৬৪ বিট সংস্করণের জন্য সংস্থাপক উপলব্ধ; উইন্ডোজের সাম্প্রতিক সংস্করণগুলো হতে উইন্ডোজ ২০১২ আর২ (Windows 2012 R2) পর্যন্ত সংস্করণগুলোতে পরীক্ষিত) এবং পোস্টগ্রেসকিউএল-এর সংস্করণ ১০ এবং তার থেকে পুরাতন গুলো উইন্ডোজের ৩২ বিট সংস্করণ গুলোতে উপলভ্য এবং পরীক্ষিত), ফ্রিবিএসডি, ওপেন বিএসডি , নেটবিএসডি, এআইএক্স, এইচপি-ইউএক্স, সোলারিস এবং ইউনিক্সওয়্যার। অফিসিয়ালভাবে পরীক্ষিত নয়: ড্রাগনফ্লাই বিএসডি, বিএসডি/ওএস, আইআরআইএক্স, ওপেনইন্ডিয়ানা , ওপেনসোলারিস, ওপেন সার্ভার এবং ট্রু৬৪ ইউনিক্স। অন্যান্য অধিকাংশ ইউনিক্স-সদৃশ সিস্টেমগুলিতেও কাজ করতে পারে; সর্বাধুনিকগুলোতে অবশ্যই করবে।

পোস্টগ্রেসকিউএল নীচের যে কোনও নির্দেশিকা সেট স্থাপত্যে (Instruction set architecture) কাজ করে: উইন্ডোজ এবং অন্যান্য অপারেটিং সিস্টেমে x86 এবং x86-64। এবং এই নির্দেশিকা সেট স্থাপত্যগুলো উইন্ডোজ ব্যতীত অন্যগুলিতে সমর্থিত: IA-64 Itanium, (এইচপি-ইউএক্সের জন্য বহিরাগত সমর্থন), পাওয়ারপিসি, পাওয়ারপিসি ৬৪,  S/390, S/390x, SPARC, SPARC 64, ARMv8-A (64-bit) এবং পুরানো রাসবেরিপাইতে ARMv6, MIPS, MIPSel, and PA-RISC। এটি অন্য আরও কিছু প্ল্যাটফর্মে কাজ করে (যদিও বহু বছর ধরে পরীক্ষা করা হয়নি, বিশেষত সর্বশেষ সংস্করণগুলোতে)।.

## [[এসকিউএল]] উদাহরণ
কোনো টেবিল সংজ্ঞা ও ডাটাটাইপ পেতে : 

```sql
\d shift_record;
```


কোনো তারিখ ডাটাটাইপ শর্তে প্রথম ২০টি রেকর্ড পেতে : 

```sql
SELECT * FROM shift_record WHERE payroll_date_in::date = '2022-04-01' order by last_update_timestamp desc limit 20;;
```


## আরও পড়ুন

* 
* 
* 
* 
* 
* 
* 
* 

## বহিঃসংযোগ

* 
* 
* 

## তথ্যসূত্র

বিষয়শ্রেণী:কুয়েরি ভাষা
বিষয়শ্রেণী:ক্রস-প্ল্যাটফর্ম সফটওয়্যার
বায়তুল হামিদ মসজিদ

**বায়তুল হামিদ মসজিদ** (ইংরেজি: *House of the Praiseworthy*) মার্কিন যুক্তরাষ্ট্রের পশ্চিম অংশে *আহমদীয়া মুসলিম সম্প্রদায়ের*  বৃহত্তম মসজিদ। মসজিদের আয়তন  যা লস এঞ্জেলেস এ প্রায়  জমিতে স্থাপিত। ১৯৮৯ সালে মসজিদটি প্রাথমিক ভাবে নির্মিত হয়। তখন মোট ব্যয় হয় ২.৫ মিলিয়ন ডলার। এর সমস্ত খরচ আহমাদিয়া মুসলিম সম্প্রদায় বহন করে। মসজিদের নকশা স্পেনীয় মসজিদের অনুকরণে করা হয়। ২০০৩ সালে বৈদ্যুতিক গোলযোগের কারণে মসজিদে আগুন লেগে যায় এবং এর অনেক ক্ষতিসাধিত হয়। ক্ষতিগ্রস্ত ভবনে গ্রন্থাগার, অফিস ও একটি রান্নাঘর ছিলো। এরপর মসজিদটি আবার নির্মাণ করা হয়। নতুন নির্মাণে মসজিদে অনেক সম্প্রসারণ প্রকল্প নেওয়া হয়। বিদ্যমান তাহির হলের পাশেই আরো একটি হল নির্মাণ করা হয়। আগুনে পুড়ে যাওয়া ভবন এবং অফিস ঠিক করা হয়। আগস্ট ২০০৯ সালে মসজিদ নির্মাণের দ্বিতীয় ধাপ শেষ হয়।

## উদ্ভোধন
অক্টোবর ১৯৮৭ সালে বায়তুল হামিদ মসজিদের ভিত্তিপ্রস্তর স্থাপন করেন হযরত মির্জা তাহির আহমাদ। এরপর জুলাই ১৯৮৯ সালে মসজিদের প্রাথমিক কাজ শেষ হলে তিনি সেখানে প্রার্থনা করার মাধ্যমে আনুষ্ঠানিক ভাবে মসজিদটির উদ্ভোধন ঘোষণা করেন। মির্জা তাহির যুক্তরাষ্ট্রের  আহমাদিয়া মুসলিমদের পাঁচটি মসজিদ নির্মাণের আহবান করেছিলেন। এই মসজিদ সেই পাঁচ মসজিদের মধ্যে একটি।

## কমিউনিটি প্রচার প্রোগ্রাম
বায়তুল হামিদ মসজিদে সারা বছর বিভিন্ন ধরনে অনুষ্টান আয়োজন করা হয়। এর মধ্যে খাবার বিতরন, স্বেচ্ছায় রক্তদান, সভা, সেমিনার, সিম্পোজিয়াম ইতাদি উল্লেখযোগ্য।

## সুবিধা
* পুরুষ ও মহিলাদের জন্য প্রার্থনা কক্ষ
* অফিস
* গ্রন্থাগার
* প্রদর্শনী কক্ষ (২ টি)
* ক্লাসরুম
* বাণিজ্যিক রান্নাঘর
* বাস্কেটবল খেলার জায়গা (মাধ্যমিক বিদ্যালয়)
* গেস্ট হাউজ

## আরও দেখুন
* আহ্‌মদীয়া
* বিখ্যাত মসজিদ সমূহের তালিকা

## তথ্যসূত্র

* https://web.archive.org/web/20170220161037/http://www.thechinomosque.org/
* http://www.pe.com/localnews/inland/stories/PE_News_Local_S_mosque11.44c8117.html
* http://www.sbsun.com/general-news/20151203/chino-mosque-gathers-in-grief-for-victims-of-san-bernardino-shooting
* http://www.latimes.com/local/lanow/la-me-ln-san-bernardino-county-mosque-blood-drive-20151209-story.html
* http://www.foxla.com/news/local-news/55728742-story
* http://abc7.com/religion/local-muslim-community-condemns-san-bernardino-shooters/1109207/
* http://www.dailybulletin.com/social-affairs/20160329/vigil-at-chino-mosque-condemns-attack-in-pakistan
* http://www.latimes.com/local/california/la-me-1227-islamic-convention-20151227-story.html
* http://www.pe.com/articles/bombing-798243-lahore-prayer.html
* http://www.pe.com/articles/community-797973-brussels-ahmadiyya.html
* http://www.scpr.org/news/2012/12/28/35438/ahmadi-muslims-gather-chino-build-bridges-other-fa/
* http://www.nbclosangeles.com/news/local/muslim-leaders-join-san-bernardino-law-enforcement-work-together-chino-convention-363571991.html

## বহিঃসংযোগ
* thechinomosque.org
* ahmadiyya.us
* alislam.org
* Muslim Television Ahmadiyya

বিষয়শ্রেণী:মার্কিন যুক্তরাষ্ট্রে ইসলাম
বিষয়শ্রেণী:যুক্তরাষ্ট্রের মসজিদ
বিষয়শ্রেণী:আহ্‌মদীয়া
বিষয়শ্রেণী:মুসলিম স্থাপত্য
বিষয়শ্রেণী:১৯৮৯-এ প্রতিষ্ঠিত
বিষয়শ্রেণী:ক্যালিফোর্নিয়ার মসজিদ
চালুন্দিয়া নদী

**চালুন্দি নদী ** গাইঘাটা থানার অন্তর্গত একটি গুরুত্ব পূর্ন নদী।এই নদীটি গোপালনগরের কাঁচিপাড়া এলাকা থেকে উৎপন্ন হয়েছে।বর্তমানে এই নদী উৎস থেকে বিচ্ছিন্ন।নদীটি চারঘাট এর কাছে যমুনা নদীর সঙ্গে মিলিত হয়েছে। নদীটি চৈতা নদীর সঙ্গে যুক্ত রয়েছে। নদীটি চাঁদপাড়া, ছেকাটী  এলাকার মধ্য দিয়ে প্রবাহিত হয়েছে।

## প্রবাহ
নদীটির মূল উৎস গোপালনগরের কাঁচিপাড়া হলেও এখন এই উৎস থেকে নদীটি সমূর্ন রূপে বিচ্ছিন্ন।নদীটির অস্তিত্ব বর্তমানে দেখা যায় চাঁদপাড়ায় চাঁদপাড়া-ঠাকুরনগর রোডের একটি কালভার্টের নিচে একটি খাল বা নালা আকারে।এখান থেকে এই খাল শিয়ালদহ-বনগাঁ রেল লাইনের নীচ দিয়ে প্রবাহিত হয়ে ছেকাটী বাজারের পাশ দিয়ে প্রবাহিত হয়েনে এর পর এই নদীটি কিছুটা গভীর ও প্রসস্ত হয়।তবে নদীটির বেশিরাগ প্রবাহ পথ খালের আকার নিয়েছে।চালুন্দিয়া নদীর নিন্মপ্রবহ অর্থাৎ চারঘাটের কাছে নদীটি কিছুটা প্রস্ত ।এই নিন্ম প্রবাহে নদীটিতে সারা বছর জল থাকে।নদীটি গড়ে  থেকে  প্রসস্ত এবং গড় গভীরতা  মিটারের কিছু বেশি।তবে বর্ষার সময় নদীটিতে জলের গভীরতা বেরে হয় প্রায়  এর বেশি।নদীটির প্রবাহ পথের মোট দৈর্ঘ্য হল ।

## সমস্যা
চালুন্দিয়া নদী বর্তমানে দূষণ ও দখলদারির শিকার। নদীটির বেশির ভাগ অংশ চাষের জমিতে পরিনত হয়েছে বা নদী ভরাট করে তৈরি হয়ে বসত বাড়ি বা বাজার এলাকার দোকান।ফলে নদীটি বর্তমানে বিলুপ্তের পথে।এই এলাকার নিকাশি বা সেচ ব্যবস্থা ভেঙ্গে পড়েছে।এর কারণে প্রতি বছর নদীর পার্শবর্তী এলাকা প্লাবিত হয়।তবে এই নদী বাঁচানোর জন্য গড়ে উঠেছে *চালুন্দিয়া নদী বাঁচাও মঞ্চ*'।নদীটির গভীরতা বাড়ানোর জন্য নদী খননের দাবি উঠেছে।

## তথ্যসূত্র

বিষয়শ্রেণী:উত্তর চব্বিশ পরগনা জেলার নদী
চট্টগ্রাম ল্যাবরেটরি স্কুল এন্ড কলেজ

**চট্টগ্রাম ল্যাবরেটরি স্কুল এন্ড কলেজ** চট্টগ্রামের চট্টেশ্বরী রোডে অবস্থিত একটি কলেজ। এটি ২০০১ সালে প্রতিষ্ঠিত একটি শিক্ষাপ্রতিষ্ঠান। এখানে প্রথম-দ্বাদশ শ্রেণিতে পড়ানো হয়।

## অবস্থান
এটি চট্টগ্রাম জেলার চকবাজার থানার চকবাজার এলাকায় অবস্থিত।
## ইতিহাস
এটি ২০০১ সালে প্রতিষ্ঠিত হয়।
## আরো দেখুন
* চট্টগ্রামের কলেজসমূহের তালিকা

## তথ্যসূত্র

বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:চট্টগ্রামের বিদ্যালয়
ভারতে এলজিবিটিকিউ অধিকার

**সমকামিনী, সমকামী, উভকামী এবং হিজড়া** (LGBT) জনগণ ভারতে বিষমকামী মানুষের কাছে সামাজিক ঝামেলায় পড়েন। ভারতে সমলিঙ্গের মানুষের মধ্যে মধ্যে প্রেম এবং যৌন সম্পর্ক আইনগতভাবে বৈধ। ভারত হিজড়াদের সামাজিক সুযোগ-সুবিধা দেওয়ার ক্ষেত্রে দক্ষিণ এশিয়ার দেশগুলোর মধ্যে এগিয়ে। ২০০৮ এর ২৯ জুলাই এ দিল্লী, কোলকাতা এবং ব্যাঙ্গালোরে সমকামিতাকে বৈধতা দেওয়ার জন্য আন্দোলন হয়েছিল।

## সমলিঙ্গের মানুষের মধ্যে যৌন সম্পর্ক নিয়ে আইন

২০১৮ সালের ৬ সেপ্টেম্বর থেকে ভারতে সমকামীদের যৌনাচরণকে আইনি বৈধতা প্রদান করা হয়। ১৮৬০ সালে ব্রিটিশ শাসনামলে সমকামিতাকে প্রথম অবৈধ ঘোষণা করা হয় ভারতে। এই আইনে বলা হয়েছিল যে, অপ্রাকৃতিক সঙ্গম শাস্তিযোগ্য অপরাধ। ২০০৯ সালে দিল্লী হাই কোর্ট সমকামিতাকে বৈধতা দিয়েছিল এই বলে যে, দুজন সমলিঙ্গ ব্যক্তির সম্মতিতে যৌনমিলন কোনো অপরাধ নয়, এবং এটা ভারতের সংবিধানের জনগনের মৌলিক অধিকার বিষয়ক আইনের পরিপন্থী। হাই কোর্টের অধ্যাদেশ অনুযায়ী ঐ আইনটি পুরো ভারতে চালু করার কথা বলা হয়, নির্দিষ্ট কোনো রাজ্যে নয়। সমকামীদের অধিকার নিয়ে কাজ করা গ্রুপগুলোকে হয়রানি করার খবর পাওয়া গিয়েছিল।

২৩ ফেব্রুয়ারি ২০১২ তে ভারতের স্বরাষ্ট্র মন্ত্রণালয় থেকে বলা হয় যে, ভারত সরকার সমকামিতাকে বৈধ করার বিরুদ্ধে কারণ সমকামিতা ভারতের সমাজে অনৈতিক কাজ হিসেবে বিবেচিত। অবশ্য ২৮ ফেব্রুয়ারি ২০১২তে কেন্দ্রীয় সরকারে সিদ্ধান্ত হয় যে সমকামিতা বৈধ করতে কোনো আইনগত ভুল নেই।

২০১৩ এর ১১ ডিসেম্বর সুপ্রীম কোর্ট ২০০৯ এর দিল্লী কোর্টের রায়কে বৈধতা দেয়।

২ ফেব্রুয়ারি ২০১৬ সুপ্রিম কোর্ট স্বীয় সিদ্ধান্ত পুনর্বিবেচনার আবেদন গ্রহণ করে। ১০ জানুয়ারি ২০১৮ সুপ্রিম কোর্ট ভারতীয় দণ্ড বিধির ৩৭৭ ধারার বিধানাবলী পুন:পরীক্ষার সিদ্ধান্ত গ্রহণ করে।

৬ ফেব্রুয়ারি ২০১৮ ভারতের প্রধান বিচারপতি দীপক মিশ্রের পৌরহিত্যে গঠিত পাঁচ সদস্য বিশিষ্ট সুপ্রিম কোর্টের কন্সটিটিউনাল বেঞ্চ এই রায় প্রদান করে যে অপ্রাকৃতিক যৌনসঙ্গমের আইনটি পুরুষ ও নারীসমকামী এবং ট্রান্সজেন্ডারদের জন্য প্রযোজ্য হবে না; তবে তা পারস্পরিক সম্মতির ভিত্তিতে, প্রাপ্তবয়স্কদের মধ্যে এবং অপ্রকাশ্যে হতে হবে। এর ফলে সমকামীদের মধ্যে পায়ূসঙ্গম ও সমরূপ যৌনাচার আইনি বৈধতা লাভ করলো। সুপ্রিম কোর্টের এই সিদ্ধান্তকে ঐতিহাসিক ও যুগান্তকারী বলা হয়েছে।

## সমকামীদের জন্য অন্যান্য স্বীকৃত অধিকার

## তথ্যসূত্র

## আরো দেখুন

বিষয়শ্রেণী:ভারতে সমকামী অধিকার
বিষয়শ্রেণী:ভারতে এলজিবিটিকিউ
বিষয়শ্রেণী:ভারতে মানবাধিকার
বিষয়শ্রেণী:সমকামিতা
বিষয়শ্রেণী:এলজিবিটিকিউ অধিকার
বিষয়শ্রেণী:এশিয়ায় এলজিবিটিকিউ অধিকার
আবেদিন (খাদ)

থাম্ব|ডান|240px|আবেদিন জ্বালামুখের রঙিন চিত্র
**আবেদিন** সৌরজগৎের প্রথম এবং ক্ষুদ্রতম গ্রহ বুধের অন্যতম অভিঘাত খাদ। ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক ৯ জুলাই, ২০০৯ তারিখে বিখ্যাত বাঙালী চিত্রশিল্পী জয়নুল আবেদিনের মানবসভ্যতার মানবিক মূল্যবোধ ও উপলদ্ধিকে গভীরতর করার প্রেক্ষিতে, তার নামে এ খাদের নামকরণ করা হয়েছে। বুধ গ্রহের অধিকাংশ বিষয়াবলীই বিশ্বের বিখ্যাত চিত্রশিল্পীদের নামানুসারে রাখা হয়েছে।

## গঠন প্রক্রিয়া
মেসেঞ্জার মহাকাশযান থেকে প্রাপ্ত চিত্রে এ খাদটির আয়তন ৬৮ মাইল প্রস্থের। মসৃণ মেঝে, দেয়ালাকৃতির সোপান ও কেন্দ্রস্থলের উচ্চতাযুক্ত এই খাদে জটিল খাদের বৈশিষ্ট্যগুলি পাওয়া যায়। খুব সম্ভবতঃ প্রারম্ভিক প্রভাব থেকে নিক্ষিপ্ত ধ্বংসাবশেষের আঘাতে থেকে ছোট ছোট খাদগুলি সৃষ্টি হয়েছে। আবেদিনের উত্তর-পশ্চিম অংশের ক্রমাগত নিক্ষিপ্ত ধ্বংসাবশেষে, খাদের প্রান্ত সংলগ্ন বাদ-বাকী উপাদানের তুলনায় নিম্নমূখী প্রতিফলন ঘটেছে বলে মনে হয়। এ ছাঁচের কারণে ধারণা করা হয় কৃষ্ণবর্ণাকৃতির উপাদানগুলো, প্রাক-সংঘর্ষকালীন সৃষ্ট মূল এলাকার উত্তর-পশ্চিম অংশের কিছু গভীরতম তলদেশে অবস্থান করছে। খাদ গঠনকালে এর খননকার্য ও পুণঃস্থাপন প্রক্রিয়া সম্পন্ন হয়।

## চিত্রশালা

Abedin crater central peaks EN0221021939M EN0221021950M.jpg|thumb|left|240px|কেন্দ্রের নিচে সম্ভাব্য আগ্নেয়গিরির নির্গমন পথসহ কেন্দ্রীয় শৃঙ্গগুলির মোজাইক


## আরও দেখুন
* বুধ গ্রহ
* মেসেঞ্জার
* জয়নুল আবেদিন

## তথ্যসূত্র

বিষয়শ্রেণী:বুধ গ্রহ
বিষয়শ্রেণী:বুধ গ্রহের খাদ
মসজিদ আন-নুর ইসলামি কেন্দ্র

**মসজিদ আন-নুর ইসলামী কেন্দ্র** যুক্তরাষ্ট্রের সাক্রামেন্টো, ক্যালিফোর্নিয়াতে  অবস্থিত একটি মসজিদ যা ঐ অঞ্চলের মধ্যে বৃহত্তর।

## বিবরণ
মসজিদ আন-নুর ইসলামী কেন্দ্র আরবী ভাষা, কুরআন, তাজভীদ ইত্যাদি শিক্ষা দেয় এবং সারা বছর বিভিন্ন অনুষ্ঠানের আয়োজন করে। উত্তর ক্যালিফোর্ণিয়ার একমাত্র ইসলামী বিদ্যালয় এখানেই অবস্থিত। সারা বিশ্ব থেকে মুসলিম পন্ডিতদের এখানে নিয়ে এসে ৩ দিনের একটি সম্মেলন করা হয়, যা এই কেন্দ্রের সবচেয়ে বড় অনুষ্ঠান হিসেবে খ্যাত।

## আল আকরাম ইসলামিক স্কুল
আল আকরাম ইসলামিক স্কুল ১৯৯৮ সালে প্রতিষ্ঠিত হয়। এই স্কুলে প্রাক-কিন্ডারগার্টেন থেকে দ্বাদশ শ্রেণী পর্যন্ত শিক্ষা দেওয়া হয়। পাঠদানের ভাষা আরবি এবং ইংরেজি।  ২০০৮ সালে এই স্কুলে ৩০০ জন ছাত্র পড়াশোনা করত। 

## ইতিহাস
১৯৮২ সাল পর্যন্ত সাক্রামেন্টো এলাকায় মুসলিমরা একটি এপার্টমেন্টে ইবাদত করতো। তাদের বিশেষ কোন প্রার্থনা ভবন ছিলো না। তাই ১৯৮৪ সালে মুসলিম সম্প্রদায়   জমি কিনে এবং সেখানে তাদের কেন্দ্র বানানোর চেষ্টা করে। কিন্তু বিভিন্ন সমস্যা যেমন গাড়ি পার্কিং করা ইত্যাদি কারণে তাদের সিদ্ধান্ত বাস্তবায়িত হচ্ছিলো না। পরে তারা পাঁচ একর জমির একটা দুইতলা ভবন ক্রয় করার সিদ্ধান্ত গ্রহণ করে। 

## তথ্যসূত্র

## বহিঃসংযোগ
* মসজিদ আন-নূর ইসলামিক সেন্টার, অফিসিয়াল ওয়েবসাইট
* আল-আরকাম ইসলামিক স্কুল

বিষয়শ্রেণী:ক্যালিফোর্নিয়ার মসজিদ
বিষয়শ্রেণী:১৯৯৪-এ সম্পন্ন মসজিদ
বিষয়শ্রেণী:১৯৯৪-এ ক্যালিফোর্নিয়ায় প্রতিষ্ঠিত
ফ্রাঙ্কফুর্ট বিশ্ববিদ্যালয় গ্রন্থাগার

থাম্ব|গ্রন্থাগার ভবন
থাম্ব|লাইব্রেরির ভিতরে
**ফ্রাঙ্কফুর্ট বিশ্ববিদ্যালয় গ্রন্থাগার** (জার্মান: *Universitätsbibliothek Frankfurt am Main* বা *Universitätsbibliothek Johann Christian Senckenberg*)  জার্মানির ফ্রাংকফুর্ট এ গ্যাটে বিশ্ববিদ্যালয়ে অবস্থিত একটি গ্রন্থাগার। জার্মান বিশ্ববিদ্যালয়ের গ্রন্থাগারগুলোর মধ্যে অন্যতম গ্রন্থাগার এটি। গ্রন্থাগারটি প্রাচীনতম গ্রন্থাগারও বটে।

## সংক্ষিপ্ত বিবরণ
পনেরো শতকের দিকে শহরের লাইব্রেরী হিসেবে এর গোড়া পত্তন হয়। ১৯১৪ সালে ফ্রাঙ্কফুর্ট বিশ্ববিদ্যালয় প্রতিষ্ঠার পর একে বিশ্ববিদ্যালয়ের অধীনে আনা হয়। বিশ্ববিদ্যালয় কর্তৃপক্ষ তখন থেকে এই গ্রন্থাগার রক্ষণাবেক্ষণ করছে।

ফ্রাঙ্কফুর্ট বিশ্ববিদ্যালয় গ্রন্থাগারটি Collection of German Prints এর সদস্য প্রতিষ্ঠান। 

## বহিঃসংযোগ
* Homepage 
* German Libraries: A Portrait - Hesse 
* Geschichte der Stadt- und Universitätsbibliothek Frankfurt am Main

বিষয়শ্রেণী:ফ্রাঙ্কফুর্ট বিশ্ববিদ্যালয়
বিষয়শ্রেণী:জার্মানির গ্রন্থাগার
বিষয়শ্রেণী:১৯১৪-এ প্রতিষ্ঠিত
চিকনি চামেলি

**চিকনি চামেলি**  ২০১২ সালের  বলিউড চলচ্চিত্র অগ্নিপথ এর হিন্দি ভাষায় রচিত একটি গান।  গানটি গেয়েছেন শ্রেয়া ঘোষাল।গানটির কথাগুলো লেখেছেন অজয় এবং আতুল গুগাভেল। গানটির সংগীত ভিডিওতে অংশ নেন বলিউড অভিনেতা সঞ্জয় দত্ত, হৃতিক রোশন এবং অভিনেত্রী  ক্যাটরিনা কাইফ। গানটিতে নাচের নির্দেশনা দিয়েছেন গণেশ আচার্য।  অগ্নিপথ চলচ্চিত্রটি প্রযোজনা করেছেন  করণ জোহর এবং পরিচালনা  করেছেন করণ মালহোত্রা।
## তথ্যসূত্র

বিষয়শ্রেণী:হিন্দি গান
বিষয়শ্রেণী:ভারতীয় গান
বিষয়শ্রেণী:শ্রেয়া ঘোষালের গান
বিষয়শ্রেণী:হিন্দি চলচ্চিত্রের গান
বিষয়শ্রেণী:২০১২-এর গান
আনার দারা জেলা

**আনার ধারা** আফগানিস্তানের ফারাহ প্রদেশের একটি জেলা। এই জেলার প্রায় ৭০% মানুষ তাজিক যারা পশতুন ভাষায় কথা বলে। জানুয়ারি ২০০৫ সাল অনুযায়ী এই জেলার জনসংখ্যা ছিল ৩০,০০০ জন। এই জেলার সদরের নামও আনার দারা, যেটি ৮০১ মিটার উচ্চতায় অবস্থিত, এর জনসংখ্যা ছিল প্রায় ১৩,৩০০ জন।

## আফগান যুদ্ধ
২০১৯ সালের সেপ্টেম্বরে, তালেবান বাহিনী কঠোর লড়াইয়ের পর আফগান নিরাপত্তা বাহিনীর কাছ থেকে সাময়িকভাবে জেলাটির নিয়ন্ত্রণ অর্জন করে। ফারাহ প্রদেশের মুখপাত্র মহিবুল্লাহ মহিদ জানান, হামলায় দুই পুলিশ সদস্য নিহত ও আটজন আহত হয়েছে।

২০২০ সালের ডিসেম্বরে তালেবান বাহিনী জেলার একটি পুলিশ সদর দপ্তরে হামলা চালায়। ফারাহ প্রদেশের গভর্নর মুহাম্মদ মুজাহিদ জানান, এতে নিরাপত্তা বাহিনীর এক সদস্য নিহত হয়েছেন এবং আরও দুজন আহত হয়েছেন এবং বেশ কয়েকজন তালেবান নিহত হয়েছেন।

২০২১ সালের জুনে, তালেবান বাহিনী ২০২১ সালের তালেবান অধিগ্রহণের অংশ হিসাবে জেলাটি পুনরায় দখল করে। প্রাদেশিক পরিষদের উপ-প্রধান শাহ মাহমুদ নাইমি জানান, হামলায় তিন পুলিশ সদস্য নিহত ও বেশ কয়েকজন আহত হয়েছেন। তালেবান বাহিনী জেলার একটি সরকারী ভবন দখল করার পরে সেটি উড়িয়ে দেয়।

## চিত্রশালা

File:GIROA, PRT Discuss Projects for Stabilized Ana Dara DVIDS285403.jpg|আনার দারা


## তথ্যসূত্র

* UNHCR District Profile, compiled December 2004–January 2005, accessed 2006-06-05 (PDF).

বিষয়শ্রেণী:ফারাহ প্রদেশের জেলা
হাফিজুর রহমান

**হাফিজুর রহমান** (জন্ম: ২১ সেপ্টেম্বর ১৯৫৯) সাবেক বাংলাদেশী আন্তর্জাতিক ক্রিকেটার। তিনি বাংলাদেশ ক্রিকেট দলের হয়ে খেলেছিলেন। দলে তিনি মূলতঃ উইকেট-রক্ষণের দায়িত্বে ছিলেন। ১৯৮৬ সালে তিনি ২টি একদিনের আন্তর্জাতিকে অংশগ্রহণের সুযোগ পেয়েছিলেন।

## প্রারম্ভিক জীবন
১৯৮৪ সালের অনানুষ্ঠানিক যুবদল ‘বাংলাদেশ টাইগার্সের’ সদস্যরূপে বাংলাদেশে অনুষ্ঠিত দক্ষিণ পূর্ব এশিয়ান ক্রিকেট কাপে খেলেন। সিঙ্গাপুরের বিপক্ষে ৭৫ রান তুলেছিলেন। ১২৯ রান করা রফিকুল আলমের সাথে জুটি গড়ে ২০৮ রান তুলেন তিনি। পরবর্তী দুই বছরে কেনিয়া, পাকিস্তান ও শ্রীলঙ্কার বিপক্ষে খেলেন। ১৯৮৫ সালে শ্রীলঙ্কা ও ১৯৮৬ সালে পাকিস্তানের ওমর কুরেশি একাদশের বিপক্ষে খেলেন তিনি। সীমিত ওভারের খেলায় লাহোর ক্রিকেট অ্যাসোসিয়েশনের বিপক্ষে ৬ ক্যাচ নেন।

## আন্তর্জাতিক ক্রিকেট
৩১ মার্চ, ১৯৮৬ তারিখে পাকিস্তানের বিপক্ষে তার ওডিআই অভিষেক হয়। মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। এ খেলাটিই যে-কোন আইসিসি পূর্ণাঙ্গ সদস্যের বিপক্ষে বাংলাদেশের প্রথম ওডিআই খেলা। খেলায় তিনি ২৪ বল মোকাবেলা করে ৮ রান তুলে ইমরান খানের বলে বোল্ড হন। উইকেটের পিছনে অবস্থান করে গাজী আশরাফের বলে জাভেদ মিয়াঁদাদের ক্যাচ নেন। তবে তার অভিষেক পর্বটি সুখকর হয়নি। পাকিস্তান দল ৭৭ বল হাতে রেখেই ৭ উইকেটে জয় পায়। এরপর ২ এপ্রিল স্বাগতিক শ্রীলঙ্কার বিপক্ষে ক্যান্ডিতে অনুষ্ঠিত পরবর্তী ও নিজস্ব শেষ খেলায় অংশ নেন।

## অবসর
১৯৮৬ সালে নাসির আহমেদ তার স্থলাভিষিক্ত হন। ফলশ্রুতিতে ক্রিকেট থেকে অবসর নিতে বাধ্য হন। আন্তর্জাতিক ক্রিকেট থেকে অবসর নেয়ার পর তিনি মার্কিন যুক্তরাষ্ট্রে অভিবাসিত হন।

## আরও দেখুন
* বাংলাদেশ জাতীয় ক্রিকেট দল
* বাংলাদেশী ওডিআই ক্রিকেটারদের তালিকা

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশী উইকেট-রক্ষক
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:উইকেট-রক্ষক
মতিলাল রায়

**মতিলাল রায়** (জন্ম: ৫ জানুয়ারি ১৮৮৩ - মৃত্যু: ১০ এপ্রিল ১৯৫৯) একজন বাঙালি বিপ্লবী। জন্ম বোড়াইচন্ডীতলা, চন্দননগর, হুগলি।  পিতা বিহারীলাল সিংহ রায়। তিনি উত্তরপ্রদেশের চৌহান বংশীয় ছেত্রী রাজপুত ছিলেন।

## প্রারম্ভিক জীবন
মতিলাল ফ্রী চার্চ ইনস্টিটিউশনে শিক্ষালাভ করেন। জজ হেল্ডারসনের অফিসে কাজ করতেন। একমাত্র শিশুকন্যার মৃত্যুতে সস্ত্রীক বৈষ্ণবধর্ম মতে দীক্ষা নিয়েছিলেন এবং ১৯০২ সালে সতপন্থাবলম্বী সম্প্রদায় গঠন করে দরিদ্র নারায়ণ সেবায় নিয়োজিত হন। ১৯০৫ সালে বঙ্গভঙ্গ আন্দোলনে যোগ দেন। পরের বছরই সস্ত্রীক ব্রহ্মচর্যে দীক্ষিত হন।

## বিপ্লবী আন্দোলনে
মতিলাল রায়ের বাড়ি ছিল অগ্নিযুগের বিপ্লবীদের আশ্রয়স্থল ও তিনি ছিলেন তাদের অন্যতম পরামর্শদাতা। বিপ্লবী শহীদ কানাইলাল দত্ত থেকে শুরু করে রাসবিহারী বসু, শ্রীশচন্দ্র ঘোষ প্রমুখ তার কাছে নিয়মিত আসতেন। ফরাসী অধিকৃত চন্দননগরে ব্রিটিশ পুলিশের বাধা নিষেধ ছিল। সেই সুযোগ কাজে লাগিয়ে বহু বিপ্লবী মতিলালের গৃহে আশ্রয় নিতেন। ঋষি অরবিন্দ ঘোষ ১৯১০ সালে তার কাছে আত্মগোপন করে ছিলেন। এসময় তাকে ভক্তি, কর্ম, মহাযোগে দীক্ষিত করেন মতিলাল। বিশ্বাসঘাতক   নরেন গোঁসাইকে হত্যার জন্যে আগ্নেয়াস্ত্র জোগাড় করে কানাইলালকে পাঠান মতিলাল। বারীন্দ্রকুমার ঘোষের দল ভেঙ্গে গেলেও শ্রীশ ঘোষ, অমর চট্টোপাধ্যায় ও বাবুরাম পরাকরের সাহায্যে বিপ্লবী সংগঠনের কাজ এগিয়ে নিয়ে যান তিনি।

## প্রবর্তক সংঘ
মতিলাল রায় ১৯১৪ সালে প্রতিষ্ঠা করেন প্রবর্তক সংঘ যার মুখপত্র ছিল *'প্রবর্তন*' পত্রিকা। প্রবর্তক সংঘ হয়ে উঠেছিল সারা ভারতের বিপ্লবীদের আশ্রয়স্থল। বাংলা তথা ভারতের সশস্ত্র বিপ্লবীরা কোনো না কোনো সময় এখানে গোপনে এসেছেন। মহাত্মা গান্ধীর অসহযোগ আন্দোলনের সময় অনেকে প্রবর্তক বিদ্যাপীঠে যোগ দেন। ১৯২৫ সালে মতিলাল সংঘ গুরু পদে বৃত হন। ১৯২৯ সালে তার পত্নী রাধারানী দেবীর মৃত্যু হলে নিজেকে সক্রিয় আন্দোলনের পথ থেকে সরিয়ে সমাজসেবায় মন দেন। জাতীয়তাবাদী ঐতিহ্য ও চেতনা সংবলিত প্রবর্তক সংঘের শাখা অধুনা বাংলাদেশের চট্টগ্রামেও বর্তমান।
থাম্ব|মতিলাল রায়ের বাড়ি ও প্রবর্তক সঙ্ঘ

## সমাজসেবা
সংঘ ও জাতিকে স্বাবলম্বী করার লক্ষ্যে প্রবর্তক ট্রাস্ট গঠন। এই ট্রাস্টের পরিচালনায় গ্রন্থাগার, পাঠশালা,  বেসিক স্কুল, ছাত্র ছাত্রী আবাস, বৃদ্ধাশ্রম, মহিলা সদন, প্রকাশনা সংস্থা, সমবায়, ছাপাখানা-সংক্রান্ত ব্যবসা প্রতিষ্ঠান, জুট মিল ইত্যাদি স্থাপিত হয়। সংঘের মুখপত্র প্রবর্তক পত্রিকা সম্পাদনা করতেন অপর এক প্রবীন বিপ্লবী মণীন্দ্রনাথ নায়েক।
থাম্ব|প্রবর্তক সংঘ গ্রন্থাগার

## মৃত্যু
বিপ্লবী ও সমাজসেবক মতিলাল রায় ১০ এপ্রিল,  ১৯৫৯ সালে মারা যান।

## তথ্যসূত্র

বিষয়শ্রেণী:১৯৫৯-এ মৃত্যু
বিষয়শ্রেণী:১৮৮৩-এ জন্ম
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:বাঙালি হিন্দু
বিষয়শ্রেণী:বাঙালি সমাজসেবক
বিষয়শ্রেণী:হুগলি জেলার ব্যক্তি
বিষয়শ্রেণী:হিন্দু সংস্কারক
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:২০শ শতাব্দীর হিন্দু ধর্মগুরু
ডা. ফজলুল হাজেরা ডিগ্রি কলেজ

**ডা. ফজলুল হাজেরা কলেজ** হল বাংলাদেশের একটি শিক্ষাপ্রতিষ্ঠান যা ১১ নং ওয়ার্ড, দক্ষিণ কাট্টলি, চট্টগ্রামে অবস্থিত।

## ইতিহাস

একটি শিক্ষাপ্রতিষ্ঠান তৈরির কাজে ফজলুল আমিন কাজে নেমে পড়েন। শিক্ষাপ্রতিষ্ঠানটি তৈরিতে এগিয়ে আসেন তৎকালীন প্রাথমিক ও গণশিক্ষা মন্ত্রি। কলেজটি প্রতিষ্ঠার জন্য ১.৭০ একর জায়গা দেওয়া হয়। এভাবেই, ১৯৮৮ সালে শিক্ষাপ্রতিষ্ঠানটি এর যাত্রা শুরু করে।

## শিক্ষা
সর্বপ্রথম কলেজটি শুধুমাত্র কলেজ হিসেবে প্রতিষ্ঠিত হয়েছিল। পরবর্তীতে ১৯৯৬ সালে কলেজটি বিএ, বিএসএস, বিবিএস কোর্সসমূহ জাতীয় বিশ্ববিদ্যালয়ের অধীনে শুরু করে। এমন কি ডিগ্রি পর্যায়ে এটি শতভাগ পাশের গৌরব অর্জন করে।
## ব্যবস্থাপনা
## কৃতি শিক্ষার্থী

## আরো দেখুন
* চট্টগ্রামের কলেজসমূহের তালিকা

## তথ্যসূত্র

বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
লোম্বারদিয়া

থাম্ব|245x245পিক্সেল|লোম্বারদিয়ার বৃহত্তম শহর, মিলানো
**লোম্বারদিয়া** (; আ-ধ্ব-ব: [lombarˈdiːa]) দক্ষিণ ইউরোপের রাষ্ট্র ইতালির বিশটি প্রশাসনিক অঞ্চলের একটি। এটি ইতালির উত্তর-পশ্চিমভাগে অবস্থিত। এর আয়তন ২৩,৮৪৪ বর্গ কিলোমিটার (৯,২০৬ বর্গ মাইল)। এখানে প্রায় ১০ লক্ষ লোকের বাস। অঞ্চলটির রাজধানীর নাম মিলান।

## তথ্যসূত্র

## বহিঃসংযোগ
*
*

বিষয়শ্রেণী:লোম্বারদিয়া
বিষয়শ্রেণী:ইতালির প্রশাসনিক অঞ্চল
বিষয়শ্রেণী:ইতালির ওয়াইন উৎপাদনকারী অঞ্চল
বিষয়শ্রেণী:ইউরোপীয় ইউনিয়নের এনইউটিএস ২ পরিসংখ্যান অঞ্চল
সানশাইন মসজিদ

**সাইপ্রাস তুর্কি ইসলামী কমিউনিটি অফ ভিক্টোরিয়া**, যা আরো সাধারণভাবে সানশাইন মসজিদ হিসাবে পরিচিত। মসজিদটি তুর্কি শৈলীতে নির্মিত। এতে ১৭টি গম্বুজ, একটি মিনার এবং একটি চত্বর আছে।

## অবস্থান
সানশাইন মসজিদ অস্ট্রেলিয়ার সিডনি শহরের সানশাইনে অবস্থিত।

## ইতিহাস
১৯৮৫ সালে সাইপ্রিয়ট তুর্কী কমিউনিটি মেলবোর্ন এর সানশাইনে বালারাত রোডে একটি খালি জায়গায় মসজিদ নির্মাণের কথা ভাবলো। কিন্তু পর্যাপ্ত অর্থের অভাবে তারা কাজ শুরু করতে পারছিলো না। এরপর তাদের কমিউনিটির তিনজন সদস্য ব্যাংকে নিজেদের বাড়ি-ঘর বন্ধক রেখে ১৯১,০০০ ডলার ঋণ নিলো। ১৯৯২ সালে মসজিদ নির্মাণকাজ শুরু হয়। এক হিসেব অনুযায়ী সানশাইন মসজিদ নির্মাণে মোট খরচ হয়েছিলো ২,৫০০,০০০ ডলার।

## শৈলী
সানশাইন মসজিদের নকশা ইস্তাম্বুলের  সুলতান আহমেদ মসজিদ এর অনুকরণে প্রস্তুত করা হয়। মসজিদটি তুরস্কের অন্যতম শ্রেষ্ঠ মুসলিম স্থাপনা হিসেবে খ্যাত। একটি বড় গম্বুজের নিচে ছোট ছোট গম্বুজ সিঁড়ির মত নেমে এসেছে। বড় গম্বুজের পাশে তীক্ষ্ণ একটি মিনার রয়েছে, যার উচ্চতা গম্বুজের চেয়ে বেশি। মসজিদের রঙ সাদা রাখা হয়েছে, যা ইসলামের শান্তির প্রতীক।

## কার্যক্রম
মসজিদটি ইসলামের সুন্নী বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়। এছাড়া প্রতি সোমবার ও বুধবার সকালে কুরআন শিক্ষার ক্লাস হয় এবং প্রতি রবিবার শুধুমাত্র বাচ্চাদের জন্য কুরআন শিক্ষার ক্লাস নেওয়া হয়।

## আরও দেখুন

## তথ্যসূত্র

## সংস্করণ

## বহিঃসংযোগ
* Official Website 

বিষয়শ্রেণী:অস্ট্রেলিয়ার মসজিদ
বিষয়শ্রেণী:১৯৯২-এ সম্পন্ন মসজিদ
নাজিরহাট কলেজ

**নাজিরহাট কলেজ** চট্টগ্রামের হালদা নদীর তীরে অবস্থিত একটি কলেজ। কলেজটিতে তিনটি বিভাগ যথা বিজ্ঞান, মানবিক, ব্যবসায় শিক্ষা বিভাগ রয়েছে। সহপাঠ্যক্রম হিসেবে কলেজটিতে বি এন সি সি, স্কাউট ইত্যাদি কর্মকাণ্ড পরিচালিত হয়।

## ভর্তি
কলেজে ভর্তি এসএসসি পরীক্ষার মেধা তালিকা অনুসারে হয়। এছাড়া শিক্ষক নিয়োগের ক্ষেত্রে শিক্ষকদের প্রতিযোগিতার মাধ্যমে টিকতে হয়।

## আরও দেখুন
* চট্টগ্রামের কলেজসমূহের তালিকা

## তথ্যসূত্র

বিষয়শ্রেণী:হাটহাজারী উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার মহাবিদ্যালয়
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট
আল-জাহরা মসজিদ

থাম্ব|আল-জাহরা মসজিদ,২০০৬
**ফাতিমা আল-জাহরা মসজিদ** একটি শিয়া ইসলামী আদর্শের মসজিদ। এটি অস্ট্রেলিয়ার প্রথম এবং সবচেয়ে বড় শিয়া মসজিদ। এছাড়াও সমগ্র অস্ট্রেলিয়ার মধ্যে মসজিদটি অন্যতম বৃহত্তম।

## অবস্থান
ফাতিমা আল-জাহরা মসজিদ অস্ট্রেলিয়ার নিউ সাউথ ওয়েলসের সিডনি শহর থেকে একটু দূরে শহরতলীতে অবস্থিত।

## ইতিহাস
১৯৮০ সালে ফাতিমা আল-জাহরা মসজিদের নির্মাণকাজ শেষ হয়। মসজিদের প্রতিষ্ঠাতা হলেন শেখ ফাহাদ আল-আমেলি।

## শৈলী
ফাতিমা আল-জাহরা মসজিদটি একটি মিনার ও একটি গম্বুজ দ্বারা সজ্জিত করা হয়েছে। এর প্রধান ফটকে ইসলামী ঐতিহ্যে জ্যামিতিক কারুকাজ স্থাপন করা হয়েছে। মসজিদের ভেতরের দেওয়ালেও এই ধরনের চিত্রকর্ম রয়েছে।

## রাজনীতিতে প্রভাব
যেহেতু মসজিদটি নির্মাণের ফলে সেখানকার অবকাঠামোগত উন্নয়ন হয়েছিলো, তাই এটা বলা হয় যে সেখানকার ভোটারদের মধ্যে এর যথেষ্ট প্রভাব পড়েছে। রাজ্যের নির্বাচনে এমনকি জাতীয় নির্বাচনে এর প্রভাব লক্ষ্যণীয়।

## কার্যক্রম
মসজিদটি ইসলামের শিয়া বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়।

## হুমকি
মসজিদটিতে প্রার্থনাকারীরা ইসলামের বার ইমামিয়া শিয়া আদর্শ অনুসরণ করে। তাদের বিরুদ্ধে বিভিন্ন মহল থেকে প্রায়ই বিভিন্ন হুমকি আসে, যার বেশির ভাগই আসে মুসলিম সম্প্রদায় থেকে। মুসলিমদের সুন্নী মতাদর্শবাদীরা এই হুমকি দিয়ে থাকে বলে অভিযোগ করা হয়।

## তথ্যসূত্র

বিষয়শ্রেণী:সিডনির মসজিদ
বিষয়শ্রেণী:১৯৮০-এ সম্পন্ন মসজিদ
বিষয়শ্রেণী:অস্ট্রেলিয়ার শিয়া ইসলাম
আল-রাসূল আল-আযম মসজিদ

**আল-রাসূল আল-আযম মসজিদ** (আরবি: مسجد الرسول الاعظم) অস্ট্রেলিয়া,সিডনি, নিউ সাউথ ওয়েলস এর ব্যাংক্সটাউনে অবস্থিত একটি মসজিদ। অস্ট্রেলিয়ার শিয়াদের অন্যতম প্রধান মসজিদ এটি। মসজিদটি  আয়াতুল্লাহ মোহাম্মাদ হুসাইন আল-আনসারির মাধ্যমে রক্ষণাবেক্ষন করা হয়। এই মসজিদে শুধুমাত্র শিয়া আদর্শের মুসলিমরা নামায আদায় করতে আসেন।** **

## তথ্যসূত্র

বিষয়শ্রেণী:উইকিউপাত্তে স্থানাঙ্ক নেই
বিষয়শ্রেণী:সিডনির মসজিদ
বিষয়শ্রেণী:অস্ট্রেলিয়ার শিয়া ইসলাম
আইএসও ১৫৯১৯

**আইএসও ১৫৯১৯** এর পুরো নাম **"দেবনাগরী ও তৎসম্পর্কিত অন্যান্য ভারতজাত লিপির লাতিন অক্ষরে প্রকাশব্যবস্থা"**। এটি রোমানীকরণের বিভিন্ন আন্তর্জাতিক ব্যবস্থার অন্যতম। এটির প্রকাশকাল ২০০১ খ্রিষ্টাব্দ। এটি বিভিন্ন অক্ষর-চিহ্নের সাহায্যে বৃহত্তর ব্রাহ্মী লিপি পরিবারের বিভিন্ন স্বর ও ব্যঞ্জন ধ্বনির প্রামাণ্য লাতিন অনুলিপি নির্ধারণ করে।

## এক নজরে

বিষয়শ্রেণী:ভাষাবিজ্ঞান
বিষয়শ্রেণী:আইএসও
বিষয়শ্রেণী:ব্রাহ্মী লিপি রোমানীকরণ
বিষয়শ্রেণী:আইএসও মান
কন্যাকুমারী এক্সপ্রেস

থাম্ব|রেল প্লাটফর্মে কন্যাকুমারী এক্সপ্রেস
**কন্যাকুমারী এক্সপ্রেস** হচ্ছে ভারতের দক্ষিণাঞ্চলের রেলওয়ে জোন এ চালিত একটি সুপারফাস্ট ট্রেন। ট্রেনটি কন্যাকুমারী এবং চেন্নাই এগমোর এর মধ্যে চলাচল করে থাকে।
এটি একটি রাত্রিকালীন ট্রেন সার্ভিস এবং নাগেরকয়েল জংশন এবং কন্যাকুমারী জেলার একটি গুরুত্বপূর্ণ ট্রেন সার্ভিস।
## বর্ণনা
এটি এ অঞ্চলের দ্রুতগামী ট্রেনগুলোর মধ্য অন্যতম। ট্রেনটি নিলাই এক্সপ্রেস এর তুলনায় চেন্নাই ও ট্রিচি এর মধ্যবর্তী দূরত্ব অতি অল্প সময়ের মধ্যে(৫ ঘণ্টা ২০ মিনিটে) অতিক্রম করে থাকে। ট্রেনের যাত্রীদের নিকট সবসময়ই কন্যাকুমারী এক্সপ্রেস এর টিকেট এর চাহিদা রয়েছে। ট্রেনটি তাম্বারাম, চেঙ্গালপেট, ভিলুপ্পুরাম, ট্রিচি, দিন্দিগাল, মাদুরাই, বিরুদ্ধানগর, সাটুর, কোভিলপাট্টি, তিরুনেলভেলি, ভাল্লিওর, নাগেরকয়েল জংশন এবং কন্যাকুমারী এর মধ্য দিয়ে চলাচল করে থাকে। ফিরতি পথে ট্রেনটি মাম্বালাম জংশনেও বিরতি নেয়। যোগাযোগের ক্ষেত্রে কন্যাকুমারী এক্সপ্রেসটি ভারতের রাজধানী শহরকে ভারতের সর্বদক্ষিণ অঞ্চলের সাথে যুক্ত করেছে। ট্রেনটিকে সুপারফাস্ট ট্রেন হিসাবে আখ্যায়িত করার কারণ হচ্ছে ট্রেনটির গড় গতিবেগ ঘণ্টায় ৫৫ কিলোমিটার এর অধিক।

ইন্ডিয়ান রেলওয়ের নম্বর প্রদানের নিয়ম অনুসারে কন্যাকুমারী হতে চেন্নাই যাত্রার ক্ষেত্রে ট্রেনটির জন্য বরাদ্দকৃত নম্বর হচ্ছে -১২৬৩৪। অপরদিকে, চেন্নাই হতে কন্যাকুমারী যাত্রার ক্ষেত্রে ট্রেনটির নম্বর হচ্ছে -১২৬৩৩। কন্যাকুমারী-ব্যাঙ্গালুরু সিটি আইল্যান্ড এক্সপ্রেস(১৬৫২৫/১৬৫২৬) এর সাথে কন্যাকুমারী এক্সপ্রেস এর সাথে রেইক শেয়ারিং চুক্তি বিদ্যমান রয়েছে।

যে সকল স্টেশন  এর মধ্য দিয়ে কন্যাকুমারী এক্সপ্রেস চলাচল করে থাকে সেগুলোর মধ্য অন্যতম হচ্ছে-

মুম্বাই সিএসটি, দাদার, কালিয়ান জংশন, কারজাট, লোনাভালা, পুনে জংশন, দাউন্দ জংশন, কুর্দুভাদি, সোলাপুর জংশন, গুলবার্গা, ওয়াদি, ইয়াদগির, রাইচুর, মানথ্রালায়াম রোড, আদনি, গুনটাকাল জংশন, গুটি, টাডিপাত্রি, কোন্ডাপুরাম, ইর্রাগুন্টলা, কুড্ডাপাহ, নান্দালুর, রাজামপেটা, কুডুরু, রেনিগুন্টা জংশন, তিরুপাতি, পাকালা জংশন, চিত্তর, কাটপাডি জংশন, জোলারপেট্টাই, সালেম জংশন, ইরোড জংশন, তিরুপ্পুর, কোয়েম্বাটুর জংশন, পালাক্কাড, ওট্টাপ্পালাম, ওয়াডাকানচেরি, ত্রিশূর, ইরিনজালাকুডা, চালাকুডি, আঙ্গামালি, আলুভা, ইর্নাকুলাম টাউন, কোট্টায়াম, চাঙ্গানাসেরি, মাভেলিকারা, কায়ানকুলাম জংশন, কারুনাগাপাল্লি, কুল্লাম জংশন, পারাভার, ভারকালা, কাডাকাভুর, চিরায়িনকিল, ত্রিভান্দ্রাম পেট, নেইয়াট্টিনকারা, পরশশালা, কুলিথ্থুরাই, ইরানিয়াল, নাগেরকয়েল, কন্যাকুমারী ইত্যাদি।

## তথ্যসূত্র

বিষয়শ্রেণী:তামিলনাড়ু
বিষয়শ্রেণী:চেন্নাইয়ের পরিবহন ব্যবস্থা
বিষয়শ্রেণী:ভারতের এক্সপ্রেস ট্রেন
বিষয়শ্রেণী:তামিলনাড়ুর রেল পরিবহন
ফটিকছড়ি সরকারি কলেজ

**ফটিকছড়ি সরকারি কলেজ**  বাংলাদেশের চট্টগ্রাম জেলার ফটিকছড়ি উপজেলায় অবস্থিত একটি সরকারি উচ্চ মাধ্যমিক শিক্ষাপ্রতিষ্ঠান। প্রতিষ্ঠানটি ১৯৭০ খ্রিষ্টাব্দে প্রতিষ্ঠিত হয়।

## অবস্থান
প্রতিষ্ঠানটি চট্টগ্রাম জেলার ফটিকছড়ি পৌরসভার বিবিরহাট এলাকায় অবস্থিত।

## ইতিহাস
তৎকালীন পাকিস্তান আমলের চট্টগ্রাম জেলা পরিষদের ভাইস চেয়ারম্যান, বিশিষ্ট শিল্পপতি ও দানবীর, শিক্ষানুরাগী জনাব মির্জা আবু আহমদ ১৯৭০ সালে এ প্রতিষ্ঠানটি উচ্চ মাধ্যমিক কলেজ হিসেবে প্রতিষ্ঠা করেন এবং পরবর্তীতে ডিগ্রি (পাস) ও ডিগ্রি (সম্মান)
কোর্স চালু করা হয়।

## ব্যবস্থাপনা
১৩ সদস্যের কলেজ গভর্নিং বডির সভাপতি ইউএনও মহোদয় জনাব সায়েদুল আরেফিন ।

## অবকাঠামো

## শিক্ষা কার্যক্রম
এটি একটি স্নাতক পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অন্তর্ভুক্ত।
বর্তমানে দুই হাজারেরও বেশি শিক্ষার্থী এ কলেজে অধ্যয়নরত আছে।

## ফলাফল ও কৃতিত্ব
বিগত বছরের পাশের হার ৯০%। ২০০১ সালে জাতীয় বিশ্ববিদ্যালয়ের অধীনে অনুষ্ঠিত বিএসসি (পাস) পরীক্ষার ফলাফলে অত্র কলেজ থেকে ৩ জন মেধা তালিকায় যথাক্রমে ৭ম, ১০ম ও ১২তম স্থান অর্জন করে। ২০০৪ সালে বিএসসি (পাস) পরীক্ষার ফলাফলে ২ জন মেধা তালিকায় যথাক্রমে ৩য় ও ১০ম স্থান অর্জন করে। এছাড়া ২০১৪ সালে এইচএসসি পরীক্ষায় ৪ জন শিক্ষার্থী এ+ পায়।

## আরো দেখুন
* ফটিকছড়ি উপজেলার শিক্ষাপ্রতিষ্ঠানের তালিকা

## তথ্যসূত্র

## বহিঃসংযোগ

বিষয়শ্রেণী:১৯৭০-এ পূর্ব পাকিস্তানে প্রতিষ্ঠিত
বিষয়শ্রেণী:১৯৭০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ফটিকছড়ি উপজেলার শিক্ষাপ্রতিষ্ঠান
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বিষয়শ্রেণী:বিএনসিসি-এর কর্ণফুলী রেজিমেন্টের ইউনিট